钦定古今图书集成/理学汇编/学行典/第118卷 > 韩诗外传 > 《论治身三则》
## 钦定古今图书集成/理学汇编/学行典/第118卷 > 韩诗外传 > 《论治身三则》

魏文侯问狐《卷子》曰：“父贤足恃乎？”对曰：“不足。子贤足
恃乎？”对曰：“不足。兄贤足恃乎？”对曰：“不足。弟贤足恃乎？”
对曰：“不足。臣贤足恃乎？”对曰：“不足。”文侯勃然作色而
怒曰：“寡人问此五者于子，一一以为不足者何也？”对
曰：“父贤不过尧，而丹朱放。子贤不过舜，而瞽瞍顽；兄
贤不过舜，而象傲；弟贤不过周公，而管叔诛。臣贤不”
过汤武，而桀纣伐，望人者不至，恃人者不久。君欲治
从身始，人何可恃乎？《诗》曰：“自求伊祜。”

修身不可不慎也。嗜欲侈则行亏，谗毁行则害成，患
生于忿怒，祸起于纤微，污辱难湔洒，败失不复追。不
深念远虑，后悔何益？徼幸者，伐性之斧也；嗜欲者，逐
祸之马也；谩诞者，趋祸之路也；毁于人者，困穷之舍
也。是故君子不徼幸，节嗜欲，务忠信，无毁于一人，则
名声尚尊，称为君子矣。《诗》曰：“何其处兮，必有与也。
君”子之处也，绥如安裘，晏如覆杅。天下有道则诸侯
畏之；天下无道则庶人易之。非独今日，自古亦然。